[{"text_idx": "#000001", "text": "Mulle meeldivad burgerid. Mitte just tingimata need mida vo\u0303imaldavad nt Hesburger vo\u0303i MacDonalds, aga miski lihas ja salatis kahe saia vahel tekitab vahel vastupandamatut kihku. Paraku lo\u0303peb see reeglina just u\u0308hes nendest kahest eelmainitud kohast, mis juba ette teada la\u0308bikukkumine. Eriti mo\u0303nus on sattuda pool pa\u0308eva soojas seisnud burgeri peale, mis majoneesist ja rasvast la\u0308biimbunud ja meeldivalt na\u0308tske. Pa\u0308ris ha\u0308id burgereid teevad Tartu mnt. Mack ja Tabasalu Babyback, nende viga aga on, et nad on veidi liiga suured ja mo\u0303lemad asuvad veidi ebamugavates kohtades. Suvalise putka burgerid aga on ta\u0308is topitud mingit absurdi, mis ko\u0303ik mikrolaineahjus aetud millekski mis peaks selline olema siis, kui ta juba so\u0308o\u0308dud ja allaneelatud. Ja va\u0308limise a\u0308a\u0308rega ko\u0303rvetad keele kui nt kotletis pead ja\u0308a\u0308st la\u0308bi hammustama. Rikkalik.\nNing vo\u0303ibolla on see pa\u0308rand ajast kui ma ise kunagi Haapsalus vanemate burgeriputkas vahel abiks ka\u0308isin, aga korraliku barbeque burgeri tegemine on mul elus alati u\u0308ks sihte olnud. Seega nu\u0308u\u0308d esimeste soojade ilmade tulekul o\u0303nnestus ideel sabast kinni saada ja teoks teha ning selgus et ko\u0303ik on oluliselt lihtsam kui vo\u0303iks arvata."}, {"text_idx": "#000002", "text": "Kotletid (8 suurt saab sellest umbkaudu, ilmselt rohkem va\u0308iksemaid, aga vo\u0303ib vabalt protsentuaalselt va\u0308hendada):\n1kg kodust segahakkliha (oluline just et segahakkliha, muidu ei taha nad grillil vormi hoida, aga vo\u0303ib teha ka veisehakklihast valmis, a\u0308ra vormida, seeja\u0308rel su\u0308gavku\u0308lmutada enne grillimist)\n4 spl nisujahu (ta\u0308istera on parem, ka\u0308skis Ka\u0308rt o\u0308elda)\nMaitseks vo\u0303ib veel igasugu asju lisada, me lisasime veel tu\u0308keldatud pa\u0308ikesekuivatatud tomateid ja jalapenosid"}, {"text_idx": "#000003", "text": "See nu\u0308u\u0308d on suhteliselt umbkaudne, aga maitstes ja katsetades umbes sellistest komponentidest peaks siiski pa\u0308ris maitsva kastme saama. Aga kindluse mo\u0303ttes vo\u0303ib u\u0308le kaeda, terve internett igasugu BBQ kastme retsepte ta\u0308is."}, {"text_idx": "#000004", "text": "Hamburgerikukleid (need lubas Ka\u0308rt ka ja\u0308rgmine kord ise teha, niiet retsept tuleb hiljem)"}, {"text_idx": "#000008", "text": "Viska kotletid grillile ja lase mo\u0303lemalt poolelt ku\u0308pseda kuni liha ise restilt lahti tuleb, seega siis ca 5 minutit. Kui peaaegu valmis, pane igale kotletile paar viilu juustu, lase sulada.\nPane ka kuklid sisemise poolega korraks grillile, et sai seest veidi ro\u0308studa saaks."}, {"text_idx": "#000009", "text": "Ja siis ainult kokku laduda Krabby Patty stiilis \u2013 sai, kotlett, kaste, hapukurk, sibul, salat, tomat, sai."}, {"text_idx": "#000010", "text": "Tulemuseks, uskukuge vo\u0303i mitte, u\u0308ks ko\u0303ige maitsvam burger u\u0308ldse. Ainuke hoiatus \u2013 selle ko\u0303rvale suurt midagi ei maksa planeerida, siiani ko\u0303ik kes so\u0308o\u0308nud on lo\u0303puks a\u0308ganud, aga pole raatsinud so\u0308o\u0308mata ja\u0308tta kuna nii hea on. Ahjaa \u2013 nime sai see sellest kui hr. Kaspar, pa\u0308rast tervet o\u0308o\u0308d u\u0308levalolekut, laadalka\u0308iku ja autolaadungita\u0308it alkoholi a\u0308gises, su\u0308u\u0308es juba teist eksemplari: \u201cPleasuresauruuuuuuuuuuu...*hammust*uuuuusfff\u201d."}]